
DÔVODOVÁ SPRÁVA

A. VŠEOBECNÁ ČASŤ 

[bookmark: _Hlk118722197][bookmark: _Hlk177390119][bookmark: _Hlk209639901][bookmark: _Hlk127200235][bookmark: _Hlk127199157][bookmark: _Hlk161931983]	Návrh zákona, ktorým sa mení zákon č. 300/2005 Z. z. Trestný zákon v znení neskorších predpisov predkladá skupina poslancov Národnej rady Slovenskej republiky za Hnutie SLOVENSKO.
[bookmark: _GoBack]	Predložený návrh reaguje na legislatívne zmeny v oblasti trestnej politiky prijaté štvrtou vládou Roberta Fica na konci roka 2025 a zameriava sa na vyškrtnutie  kontroverzného trestného činu Popierania mierového usporiadania po druhej svetovej vojne, ktorého existencia v slovenskom právnom poriadku narušuje doteraz historicky najlepšie slovensko-maďarské vzťahy a kriminalizuje príslušníkov maďarskej národnostnej menšiny na Slovensku. Ide o zásah do slobody prejavu, keďže osoba môže byť trestne stíhaná za to, že verejne popiera alebo spochybňuje mierové usporiadanie pomerov po druhej svetovej vojne, pričom jej hrozí odňatie slobody až na šesť mesiacov. Navyše, ustanovenie o „popieraní“ alebo „spochybňovaní“ mierového usporiadania trpí vážnym nedostatkom právnej určitosti (lex certa), keďže tieto pojmy nie sú v kontexte komplexných historických udalostí jasne definovateľné.
	Súčasná právna úprava vytvára nebezpečný priestor pre zneužívanie štátnej moci na umlčanie kritických hlasov v odbornej aj verejnej diskusii a negatívne zasahuje do vzťahov s národnostnými menšinami žijúcimi na Slovensku, najmä s maďarskou národnostnou menšinou, nakoľko tabuizuje diskusiu o traumách spojených s aplikáciou princípu kolektívnej viny v rokoch 1945 – 1948. V demokratickej spoločnosti je neprijateľné, aby sa v modernom právnom štáte stalo spochybňovanie politických či majetkovoprávnych procesov spred ôsmich desaťročí predmetom vyšetrovania orgánov činných v trestnom konaní. Slobodná diskusia o historických udalostiach a medzinárodnom usporiadaní musí zostať zachovaná. 
Kritické názory vo verejnom priestore v súčasnosti nezaznievajú kvôli spochybňovaniu samotných mierových základov povojnového usporiadania, ale v kontexte dôsledkov niektorých povojnových opatrení, najmä nespravodlivej konfiškácie pozemkov občanom Slovenskej republiky na základe historických dokumentov z konca druhej svetovej vojny. Tieto zásahy, často realizované bez náhrady a na základe princípu kolektívnej viny, sú dodnes dotknutými osobami a ich potomkami považované za nespravodlivé.
Návrh zákona nemá vplyv na rozpočet verejnej správy, nemá sociálne vplyvy, nemá žiadne vplyvy na životné prostredie a na informatizáciu spoločnosti, nemá vplyv na manželstvo, rodičovstvo a rodinu, nemá žiadne vplyvy na podnikateľské prostredie a žiadne vplyvy na služby verejnej správy pre občana. 
Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.
B. OSOBITNÁ ČASŤ

K Čl. I
	Navrhuje sa úplné vypustenie ustanovenia § 417f Trestného zákona bez náhrady. Ide o trestný čin Popierania mierového usporiadania po druhej svetovej vojne, ktorého skutková podstata znie: „Kto verejne popiera alebo spochybňuje mierové usporiadanie pomerov po druhej svetovej vojne, ktoré vzniklo na základe právnych aktov reprezentatívnych orgánov Československej republiky alebo Slovenskej národnej rady, potrestá sa odňatím slobody až na šesť mesiacov.“. Tento trestný čin bol prijatý na základe koaličného pozmeňujúceho návrhu v skrátenom legislatívnom konaní o vládnej novele zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov (tlač 1115), ktorý vyšiel v Zbierke zákonov Slovenskej republiky pod č. 416/2025 Z. z. . 
Vyškrtnutie tohto ustanovenia z Trestného zákona vychádza z presvedčenia, že historické otázky, akokoľvek citlivé, majú byť predmetom skúmania historikov a verejnej diskusie, a nie predmetom dokazovania pred trestným súdom.
Ustanovenie, ktoré postihuje popieranie mierového usporiadania po druhej svetovej vojne, v praxi legitimizuje princíp kolektívnej viny, ktorý bol uplatňovaný v povojnovom období. Moderná demokratická spoločnosť však stojí na individuálnej zodpovednosti a nemôže sankcionovať občanov za to, že kriticky poukazujú na krivdy spáchané na základe etnickej príslušnosti v minulosti. 
Vypustenie tohto ustanovenia výrazne prispeje k upokojeniu národnostných vzťahov na južnom Slovensku, kde je existencia takéhoto trestného činu vnímaná ako represívny nástroj namierený proti historickej pamäti maďarskej národnostnej menšiny. 

K Čl. II
Navrhuje sa účinnosť návrhu zákona na 1. novembra 2026. 



DOLOŽKA ZLUČITEĽNOSTI
návrhu zákona s právom Európskej únie
 
1. Navrhovateľ zákona: skupina poslancov Národnej rady Slovenskej republiky
2. Názov návrhu právneho predpisu: návrh zákona, ktorým sa mení zákon č. 300/2005 Z. z. Trestný zákon v znení neskorších predpisov
3. Predmet návrhu zákona:
a)	nie je upravený v primárnom práve Európskej únie,
b)	nie je upravený v sekundárnom práve Európskej únie, 
c)	nie je obsiahnutý v judikatúre Súdneho dvora Európskej únie.
Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.
Doložka vybraných vplyvov

	1. Základné údaje

	Názov návrhu zákona

	Návrh zákona, ktorým sa mení zákon č. 300/2005 Z. z. Trestný zákon v znení neskorších predpisov

	Navrhovateľ (a spolunavrhovatelia)

	skupina poslancov Národnej rady Slovenskej republiky


	

	2. Definovanie problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Narušenie slovensko-maďarských vzťahov zavedením podstaty trestného činu popierania mierového usporiadania po druhej svetovej vojne (§ 417f Trestného zákona)

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom úpravy je obnova slobody prejavu vypustením skutkovej podstaty trestného činu, ktorý neprípustne kriminalizuje kritickú diskusiu o povojnových dejinách. 

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

OČTK, súdy, občania SR, príslušníci národnostných menšín

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia práva EÚ 

	Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.

bezpredmetné

	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu. 
Po 3 rokoch od prijatia právnej úpravy.

Uveďte kritériá, na základe ktorých bude preskúmanie vykonané
monitoring stavu národnostných vzťahov, odborný diskurz a verejná mienka 

	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo, rodinu a deti
	☐	Pozitívne
	☒	Žiadne
	☐	Negatívne



	10. Poznámky

	bezpedmetné


	11. Kontakt na spracovateľa/súčinnosť 

	Vypracovali ste návrh zákona v súčinnosti s príslušným ministerstvom?                ☐     Áno              ☒  Nie

Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.


	12. Stanovisko gestorov

	Stanovisko Ministerstva financií SR                                                         ☒     vyžiadané              ☐ priložené
Stanovisko Ministerstva hospodárstva SR                                                ☒     vyžiadané              ☐  priložené

V prípade potreby uveďte doplňujúce informácie alebo poznámky k stanovisku.

